ปัสสาวะบ่อยเกินไปคะ และใกล้ปัสสาวะเสร็จมีอาการแสบตรงบริเวณปัสสาวะ ควรรักษาและดูแลเบื้องต้นอย่างไรคะ
 โดยทั่วไปจำนวนการปัสสาวะในแต่ละคนแตกต่างกันไปตามช่วงวัย เช่น เด็กทารก 8-14 ครั้งต่อวัน ในผู้ใหญ่ จะ 6-8 ครั้งต่อวัน หรือไม่เกิน 2 ชม ต่อครั้ง และในตอนกลางคืนนอนแล้วไม่ควรจะ มากกว่า 1 ครั้ง ถ้ามากกว่า 2 ครั้งก็ถือว่าผิดปกติการที่มีปัสสาวะบ่อยพร้อมกับอาการแสบขัด อาจเกิดเนื่องจากมีการอักเสบที่ปากช่องปัสสาวะ (Orifice) สาเหตุอาจเป็นได้จาก1.การอักเสบของท่อปัสสาวะ urethritis กระเพาะปัสสาวะอักเสบ เนื่องจากเชื้อโรคทั่วไป หรือโรคติดต่อทางเพศสัมพันธ์ พวก หนองในแท้ หนองในเทียม เชื้อ chlamydia ถ้ามีอาการปวดหลัง กดเจ็บบริเวณที่ซี่โครงต่อกับกระดูกสันหลัง ที่อยู่ของไต อาจเกิดจากโรคกรวยไตอักเสบร่วมด้วย อาการอาจเป็นมากขนาดมีไข้ ปวดท้อง ถ้ายปัสสาวะขุ่น มีเลือดปน หรือ อาจมีอาการเพียงเล็กน้อย แค่ปวดขัดก้ได้2.การมีนิ่วในท่อทางเดินปัสสาวะ ก้อนเล็กๆ3.สาเหตุที่ไม่ใช่การอักเสบติดเชื้ออื่นๆเช่น การตีบของปากช่องรูถ่ายปัสสาวะออก urethral stricture uretral diverticulum ถ้าในผู้ชายมี โรคต่อมลูกหมากโต ร่วมด้วย4.ยาหลายอย่างก็ทำให้การถ่ายปัสสาวะลำบาก และแสบๆ ได้เช่น ยาพวก Cyprophosphamide รักษามะเร็ง ยาแก้ปวด opioid ยา ลดความดัน เช่น nifedipine เป็นต้นคำแนะนำ ควรทานน้ำมากๆ ไม่ทำงานกลางแจ้งบ่อย เข้าห้องน้ำให้เป็นเวลา ทำความสะอาดช่องคลอดตรงปากรูปัสสาวะทุกครั้งที่ถ่ายปัสสาวะ ไม่กลั้นปัสสาวะ ควรไปพบแพทย์เพื่อนำปัสสาวะไปตรวจหาการอักเสบ เอกซ์เรย์มีเรื่องนิ่วหรือไม่ รวมทั้งตรวจเรื่อง โรคติดต่อทางเพศสัมพันธ์ อื่นๆที่อาจเป็นสาเหตุให้เกิดอาการดังกล่าว